text.text: التبذير في ميزانية الدولة
text.text_idx: #000005
text.text: الرئيسيةسياسةالمصلحة التونسية؟ وواجب التدخل العسكري التونسي في الأزمة الليبية ﻿
text.text_idx: #000006
text.text: المصلحة التونسية؟ وواجب التدخل العسكري التونسي في الأزمة الليبية ﻿
text.text_idx: #000007
text.text: مجلة القومية التونسية
text.text_idx: #000008
text.text: هذه: محاولة في السياسة الخارجية القومية
text.text_idx: #000009
text.text: ماهي المصلحة التونسية في هذا الصراع؟
text.text_idx: #000011
text.text: – في الصراع الليبي الدائر بين اتباع حفتر وحكومة الوفاق نرى انو حفتر متعالي علخر على تونس لأكبر درجة و ممكن حاقرها اصلا، و لهنا تذكرو الفيديو الي هبطاتو قواتو في جيتهم لتونس و كيفاش استعرضو على حساب الامن التونسي.
text.text_idx: #000013
text.text: من شيرة اخرى حكومة الوفاق نراها تقبل بالتدخلات التونسية و ممكن ياسر تطلب دعم تونسي او مساعدة تونسية امنية ,تعليمية,صحية و ممكن عسكرية.
text.text_idx: #000014
text.text: حفتر مدعوم من الامارات الي مشبوهة علخر في التأمر على الامن التونسي و مشكوك فيها انها هي نظمت حادثة الامن الرئاسي و معادية تماما للثورة التونسية هي و مصر والسعودية لذا فانو انتصار حفتر يعني شبعة مؤامرات و ارهاب وممكن علخر ضغوط على تونس تشبه ظغوط القذافي ومؤامراتو في عقدي السبعينات والثمانينات.
text.text_idx: #000016
text.text: حفتر ولد نظام القذافي القديم علخر الي كان حاقر تونس و كان مستفعل بالاختراق بواسطة ( المصمودي وزير الخارجية و بن علي مدير الأمن، الزوز كانو عملاء ليبين).
text.text_idx: #000017
text.text: التآمر ب ( اضراب 1978 و قفصة 1980). و الاذلال ( طرد الخدامة التوانسة في ليبيا 1978 و 1985). يعني برجولية تو بالدعم الاماراتي,المصري,السعودي و ممكن الفرنكو_امريكي منظنوش انو بش يكون جار باهي لينا.
text.text_idx: #000018
text.text: من شيرة اخرى تونس سليبة علخر علخر .مقابل التدخلات العسكرية المصرية، الاماراتية، التركية و الله اعلم شنية.
text.text_idx: #000020
text.text: أين هو الجيش التونسي ؟؟؟
text.text_idx: #000021
text.text: ماتحكيلي حتى حكاية تونس قادرة تدخل عسكريا علخر في نطاق حدودها على الاقل تعمل حزام عازل ب 50 كلم . وهاذا قلناه هنا من 2012-2013.
text.text_idx: #000022
text.text: مستحيل يكون عنا دور فاعل من غير قدرة تهديد عسكري و بلاهي متقولوليش معناش جيش لنو نصرفو في 800مليار تقريب على وزارة الدفاع مش بش تعمللنا الاستعراض و تقوم بعمل الحرس الوطني (الحرب على الإرهاب: متجيش خدمة جيش وانما حرس وطني كان جات عنا دولة حقيقية).
text.text_idx: #000023
text.text: يلزم، رئيس قومي تونسي يعمل تدخل في ليبيا للحرب على حفتر و من بعد مساعدة حكومة الوفاق في القضاء على العصابات الاسلامية. هاذا هو الصندي و الباقي دبلوماسية سياحية.
text.text_idx: #000024
text.text: – في هذه الحرب انجمو نتحالفو مع الأتراك ظرفيا و لحدود معينة نتحكمو فيها عبر تمكننا من الواقع و قدرتنا على المناورة و هذا الي لازمو جهاز استعلامات عامة ودبلوماسية حقيقية مش دبلوماسية الخديم الأبيض الفاوح (هذا هو التشخيص الواقعي المحيل على العهر).
text.text_idx: #000025
text.text: في هذه الحرب نحتاجو انو الحكومة الليبية المقبلة تكون مدينة لتونس بتدخلها و بحمايتها زادا .معادش حاشتنا بتونس السلمية المجمعة متع البيانات الاخوية! لكن حاشتنا بتونس الفاعلة الصادمة و الجريئة و هذا هو جوهر الدبلوماسية القومية التونسية.
text.text_idx: #000026
text.text: الرد الجذري على اللوم السطحي للقومية التونسية
text.text_idx: #000027
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000028